Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 348

2. PASZTORÁLIS TANÁCSADÁS ÉS SZERVEZETFEJLESZTÉS MESTERKÉPZÉSI SZAK 1. A mesterképzési szak megnevezése: pasztorális tanácsadás és szervezetfejlesztés. 2. A mesterképzési szakon szerezhetõ végzettségi szint és a szakképzettség oklevélben szereplõ megjelölése: – végzettségi szint: mesterfokozat (magister, master; rövidítve: MA) – szakképzettség megnevezése: okleveles pasztorális tanácsadó – a szakképzettség angol nyelvû megjelölése: Pastoral Expert – választható szakirányok: pasztorális tanácsadás, pasztorális szervezetfejlesztés, karitásztudomány 3. Képzési terület: hittudomány 4. A mesterképzésbe történõ belépésnél elõzményként elfogadott szakok: – feltétel nélkül: a katekéta-lelkipásztori munkatárs és a diakónia hitéleti alapképzési szakok, – 50 kredit értékû teológiai felkészítõ modul teljesítésével: bármely nem hitéleti alapképzési szak. 5. A képzési idõ félévekben: 4 félév 6. A mesterfokozat megszerzéséhez összegyûjtendõ kreditek száma: 120 kredit 7. A képzés célja: A képzés célja egyrészt olyan pasztorális tanácsadók képzése, akik pasztorálpszichológiai szemléletû, gazdag módszertani kulturáltságot integráló szakszerû lelkigondozói, egyéni és csoportos gondozásban tudják részesíteni az arra rászorulókat (gyülekezetekben, egyházközségekben, egyházi intézményekben, szociális intézményekben, családsegítõ központokban, humán szervezetekben, iskolákban, kórházakban). A képzés célja másrészt olyan interdiszciplinárisan képzett pasztorális szervezetfejlesztõ szakemberek képzése, akik a különbözõ társadalmi és egyházi igényeknek megfelelõen hatékony kompetenciával rendelkeznek az egyházi szervezetek (gyülekezetek, egyházközségek, egyházi intézmények, bentlakásosés napközi ellátást biztosító otthonok, diakóniai és karitatív szolgálatok) mûködésének szakszerû elemzésében, szupervíziós támogatásában, irányításában és gondozásában. A karitásztudományi szakirányú képzés célja, hogy elsõsorban a karitász intézményekben, de más hasonló jellegû egyházi-civil szervezeteknél is magas színvonalú, szakmai és tudományos alapokon nyugvó kompetenciákkal jelenjenek meg a képzésünket elvégzett munkavállalók. A képzés célja továbbá, hogy segítõ attitûd elsajátításával olyan szakemberek jelenjenek meg a munkaerõpiacon, akik elkötelezetten kapcsolódnak bele a legkülönbözõbb társadalmi bajok orvoslásába, az esélyegyenlõség elõmozdításába, a hátrányos helyzetû emberek és csoportok segítésébe. A gyakorlatorientáltság mellett a képzés célja olyan interdiszciplináris tudományos igényesség megjelenítése, amely lehetõvé teszi a szakterületek magas szintû tudományos kutatását és továbbfejlesztését. A mesterfokozat megszerzéséhez egy államilag elismert, középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges egy élõ idegen nyelvbõl.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes